Inspectoratul de Poliţie Judeţean Iaşi a deschis o anchetă penală după ce un copil de 3 ani a murit în condiţii suspecte.

Micuțul a fost găsit în fosa septică din curtea şcolii, unde se află şi grădiniţa, transmite corespondenta Europa FM Silvia Craus.

Fosa septică în care a căzut micuţul era acoperită cu o tablă ruginită.

Poliţiştii ieşeni au fost sesizaţi luni, 15 aprilie, la orele prânzului, despre faptul că un copil de trei ani, care se afla la grădiniţa din satul Buda, comuna Brăeşti, a căzut în fosa septică din curtea unităţii de învăţământ.

La faţa locului au ajuns şi medici însă, copilul nu a mai putut fi salvat.

În cauză a fost întocmit dosar penal pentru ucidere din culpă.

Foto: ziaruldeiasi.ro